FK Sūduva Marijampolė

Futbolo klubas „Sūduva“ arba trumpai Marijampolės „Sūduva“ bei FK „Sūduva“ – Lietuvos futbolo klubas iš Marijampolės.

Istorija

1968–1989 m. 
Oficialiai futbolo klubas „Sūduva“ buvo įkurtas 1968 m. Tiesa, Marijampolėje būta komandos, „Sūduvos“ pavadinimu, kuri buvo minima 1942 m. ir 1943 m., tačiau apie šią komandą duomenų beveik neišliko. Ji nelaikoma dabartinio klubo pirmuonimi ar tradicijos tęsėja.

Sovietmečiu Sūduva žaidė aukščiausioje šalies lygoje, kur praleido eilę metų. Kelis kartus buvo pažeminta į Pirmą lygą, bet po kurio laiko vėl sugrįždavo į aukščiausią lygą.

Per tris dešimtmečius sovietinėje futbolo sistemoje Sūduva kartą laimėjo LTSR pirmenybių bronzą (1975 m.) ir kartą žaidė taurės finale (1976 m.).

Nuo 1990 m. 
Atgavus Nepriklausomybę, „Sūduva“ žaidė aukščiausiojoje lygoje, tačiau 1991 m. pavasarį užėmė paskutinę vietą (surinkdama vos 1 tašką per 14 rungtynių) ir iškrito I lygon. 1994 m. sekė dar didesnis krytis – į II lygą, ir iki 2001 m. „Sūduva“ blaškėsi tarp I ir II lygos, kol 2002 m. vėl gavo teisę žaisti aukščiausiajame divizione, iš kurio neiškrenta iki šiol. Tais pat metais ji pasiekė Lietuvos taurės finalą, kas suteikė klubui teisę žaisti UEFA taurėje. Atrankos etape „Sūduva“ netikėtai palaužė norvegų Brann Bergen klubą (3:2 svečiuose ir 3:2 namuose), tačiau pirmajame etape triuškinamai pralaimėjo būsimajam finalininkui škotų Celtic Glasgow klubui. Ryškiausia figūra tų metų Lietuvos futbole ir „Sūduvos“ žaidžiamose UEFA rungtynėse buvo puolėjas Tomas Radzinevičius.

Vėlesniais metais „Sūduva“ įsitvirtino aukščiausiojoje lygoje, 2005 m. iškovojo bronzą (po 30 m. pertraukos) ir nuo to laiko kasmet laikoma viena iš pretendenčių į čempionato medalius. 2006 m. pirmąkart iškovota LFF taurė, 2007 m. – pirmenybių sidabro medaliai. Komanda taip pat žaidė Baltijos lygos turnyre, kuriame rungtyniauja geriausios Lietuvos, Latvijos, Estijos komandos. 2008 m. pastatytas naujasis stadionas ir dengtas maniežas – pirmasis toks futbolo kompleksas Lietuvoje. Europos klubų reitinguose „Sūduva“ per 2000–2010 m. buvo 253 vietoje.

2017, 2018 ir 2019 m. ekipa buvo stipriausia Lietuvoje ir tapdavo čempione. Ypač sėkmingi buvo 2019–ieji, kai buvo iškovota Supertaurė, LFF taurė ir sezoną užbaigė iškovodami trečią čempionų titulą iš eilės. Po sezono baigėsi sutartis su treneriu Vladimiru Čeburinu. Kurį laiką tvyrojo nežinia ar bus susitarta su treneriu dėl naujo kontrakto. Galiausiai (2019 m. gruodžio 22 d.) pranešta, kad treneris apsisprendė būti arčiau šeimos ir grįžta į gimtinę.

2019 m. gruodžio 11 d. pasirodė pranešimai, kad ARVI grupė neberems klubo 2020 m. sezone. Buvo nuimami užrašai ir iškabos su buvusio rėmėjo pavadinimu. ARVI arena pervadinta į Marijampolės futbolo areną (bent laikinai, kol atsirastų kitas rėmėjas). Tuo pačiu metu spaudoje pasirodė pranešimai apie Marijampolė City vadovo, kuris yra ir Marijampolės apskrities futbolo federacijos prezidentas, Žydrūno Buzo priešpriešą Lietuvos čempionams.

2020 m. sausio mėn. komandos vyr. treneriu tapo austras Heimo Pfeifenberger, tačiau kovo mėn. prasidėjus koronaviruso pandemijai atsirado nesutarimų dėl futbolininkų atlyginimų sumažinimo bei treniravimo nuotoliniu būdu. Balandžio 14 d. klubas nutraukė sutartį su treneriu, pareikšdamas, kad treneris nevykdė arba ne visai vykdė kai kuriuos sutartyje numatytus punktus. Gegužės 23 d. treneriu paskelbtas Saulius Širmelis.

 rungtynėse prieš Gargždų „Bangą“ Marijampolės klubo žaidėjams buvo parodytos 4 raudonos kortelės, tai buvo iki šiol nepasiektas rekordas. Jei būtų buvusi parodyta dar viena raudona kortelė, pagal FIFA taisykles rungtynės būtų buvusios nutrauktos ir užskaitytas pralaimėjimas. LFF Drausmės komitetas klubui paskyrė 1000 eurų baudą. 2020 m. spalio 24 d. LFF taurės turnyro finale, po baudinių serijos „Panevėžys“ nugalėjo „Sūduvą“ ir pirmą kartą klubo istorijoje iškovojo trofėjų. Arėjant paskutiniam A lygos etapui, kuris buvo numatytas , FK Sūduva pranešė kad du žaidėjai turi koronaviruso simptomus ir karantinuojasi. Po kelių dienų vienam žaidėjui buvo patvirtintas teigiamas mėginys, o dar po poros dienų 19 klubo narių mėginiai buvo teigiami. Komandos treniruotės buvo nutrauktos, visi žaidėjai saviizoliavosi. LFF sutiko perkelti rungtynes į lapkričio 8 d., o vėliau į lapkričio 12 d., su galimybe perkelti į lapkričio 22 d., pasibaigus Tautų lygos varžybų periodui. Buvo neatmetamas ir blogiausias scenarijus – šios dvikovos perkėlimas į 2021 metus. Galiausiai buvo priimtas sprendimas žaisti rungtynes lapkričio 14 d. Sprendimas susilaukė daug kritikos nes tiek Sūduvos tiek Žalgirio žaidėjams atstovaujantiems rinktinėje nebuvo leista išvykti su rinktine, kuri žaidė su Farerų salomis lapkričio 11 d., su Baltarusija 15 d. ir Kazachstanu 18 d. Žalgiris norėjo sužaisti rungtynes kuo greičiau, argumentuodami kad augant užkrėtimų skaičiui rungtynės gali išties šiais metais neįvykti. Sūduva norėjo nukelti rungtynes kuo vėliau, nes žaidėjai neturėjo pakankamai laiko atsigauti po persirgimo. V.Širmelis teigė kad net pasaulinės praktikos nėra, ką daryti su tais žaidėjais, kurie ateina į treniruotę persirgę šita liga, vienas žaidėjas reagavo vienaip, kitas – kitaip. Sūduvos treneris apibūdino rungtynes tarsi buvo sustatyti prie sienos sušaudyti. Žalgiris laimėjo rungtynes 3:0 ir po 3 metų pertraukos iškovojo čempiono titulą. 

2022 m. sezoną pradėjo pergale dėl Supertaurės.

Vardo reikšmė 
Vardas pasirinktas pagerbiant istorinį Sūduvos regioną, kurio centru laikoma Marijampolė.

Rėmėjai 
 Generalinis klubo rėmėjas yra Hikvision.
 2013 m. sezono pabaigoje klubas pranešė pasirašęs techninio rėmimo sutartį su aprangos gamintoju Joma. Ši ispanų bendrovė aprūpina visas klubo komandas nuo 2014 metų.

Spalvinė gama

Aprangų pokyčiai 
Namie baltomis aprangomis, svetur raudoni, dar gali žaisti juodomis aprangomis.

Vartininkų aprangos

Sudėtis 
Atnaujinta:  

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

  

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 
 
 

|-----
! colspan="9" bgcolor="#B0D3FB" align="left" | Sūduva / Sūduva B
 U-18
 U-18
|----- bgcolor="#DFEDFD"

              
2021 m. prisijungę žaidėjai
  
    

              
2021 m. išvykę žaidėjai
  
   

              
2022 m. prisijungę žaidėjai
  
    

              
2022 m. išvykę žaidėjai

Dubleriai 

Šiuo metu dublerių ekipa vadinama Sūduva B. Nuo 2016 m. žaidžia II lygos Pietų zonos pirmenybėse.

Jaunimą ruošia akademija VšĮ „Marijampolės futbolo centras“

Personalas 
 Vyr. treneris –
 Trenerio asistentas Matthew Silva
 Vartininkų treneris Audrius Ramonas
 Techninis direktorius Vaidas Slavickas
 Kineziterapeutas Nerijus Stepanauskas
 Kineziterapeutas Rimantas Česnulis

Stadionas 

2008 m. liepos 6 d. Marijampolėje atidarytas naujas 4200 vietų futbolo stadionas. Atidarymo rungtynėse „Sūduva“ susitiko su daugkartiniais Lietuvos čempionais FBK Kaunas futbolininkais. Šios rungtynės baigėsi rezultatu 0-0. Pirmąjį įvartį šiame stadione pelnė „Sūduvos“ žaidėjas Sergej Koziuberda. Jis pasižymėjo 2008 m. liepos 17 d. UEFA taurės atrankos rungtynėse prieš Velso The New Saints FC klubą. Šalia šio stadiono pastatytas 2500 vietų uždaras futbolo maniežas su dirbtine danga. Taip pat šalia stadiono funkcionuoja dvi treniruočių aikštės po atviru dangumi. Klubo infrastruktūra laikoma viena geriausių Lietuvoje, ji atitinka visus UEFA reikalavimus.

Pasiekimai (nuo 1968 m.)

Sezonai 

 Pastarieji sezonai 2016–2021 m.

Dalyvavimas Europos turnyruose

Žymūs žaidėjai 
  Vytautas Andriuškevičius, 2019
  Vacys Lekevičius, 1987
  Tomas Radzinevičius, 1997–2005, 2013–2016
  Gytis Padimanskas, 2002, 2005–2007
  Otavio Braga, 2005–2007
  Darius Gvildys, 2005–2007
  Viller Oliveiro, 2007–2008
  Tomas Mikuckis, 2006–2008
  Darius Maciulevičius, 2005–2008
  Saulius Klevinskas, 2000–2009
  Giedrius Slavickas, 2001–2010
  Andrius Urbšys, 2003–2012
  Vaidas Slavickas, 2005–2012
  Rafael Ledesma, 2012–2013
  Povilas Leimonas, 2005–2013, 2016–
  Algis Jankauskas, 2016–2020
  Keisuke Honda, 2021

1962 m. taurės finalo komanda: Algirdas Gustaitis (vartininkas), Jurgis Brazauskas, Petras Švirinas (gynėjas), Kostas Tamulynas, Raimundas Martikaitis, Stasys Vesnauskas, Juozas Linkevičius (pakeitė Bronius Dambrauskas), Algirdas Kižys, Jonas Kaupaitis, Jonas Rudžianskas, Klemensas Naumaitis. Vėliau žinomesni buvo Gintautas Papečkys, Saulius Stankūnas, Algimantas Gabrys.

Treneriai

Šaltiniai

Nuorodos 
 Oficiali klubo svetainė
 Facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive

Lietuvos futbolo klubai
Marijampolės futbolas